MUITINĖS DEPARTAMENTO

PRIE LIETUVOS RESPUBLIKOS FINANSŲ MINISTERIJOS

GENERALINIS DIREKTORIUS

ĮSAKYMAS

DĖL MUITINĖS DEPARTAMENTO PRIE LIETUVOS RESPUBLIKOS FINANSŲ MINISTERIJOS GENERALINIO DIREKTORIAUS 2019 M. BALANDŽIO 25 D. ĮSAKYMO NR. 1B-385 „DĖL LEIDIMO (SUTIKIMO) PATEIKTI PREKES MUITINEI PRIIMTINOJE VIETOJE SUTEIKIMO TAISYKLIŲ PATVIRTINIMO IR MUITINĖS NUSTATYTŲ IR MUITINEI PRIIMTINŲ PREKIŲ PATEIKIMO VIETŲ NUSTATYMO“ PAKEITIMO

2020 m. gruodžio 1 d. Nr. 1B-981

Vilnius

P a k e i č i u Muitinės departamento prie Lietuvos Respublikos finansų ministerijos generalinio direktoriaus 2019 m. balandžio 25 d. įsakymą Nr. 1B-385 „Dėl Leidimo (sutikimo) pateikti prekes muitinei priimtinoje vietoje suteikimo taisyklių patvirtinimo ir muitinės nustatytų ir muitinei priimtinų prekių pateikimo vietų nustatymo“:

1. Pakeičiu 2.1 papunktį ir jį išdėstau taip:

„2.1. muitinės nustatytos prekių pateikimo vietos, atitinkančios Reikalavimus muitinės postų ir muitinės nustatytų prekių pateikimo vietų infrastruktūrai, patvirtintus Muitinės departamento prie Lietuvos Respublikos finansų ministerijos generalinio direktoriaus 2017 m. kovo 27 d. įsakymu
Nr. 1B-244 „Dėl Muitinės postų steigimo, pertvarkymo, veiklos laikino sustabdymo ir likvidavimo taisyklių ir Reikalavimų muitinės postų ir muitinės nustatytų prekių pateikimo vietų infrastruktūrai patvirtinimo“, yra:“.

2. Papildau 2.1.3 papunkčiu:

„2.1.3. Leidimuose taikyti popieriuje surašytų dokumentų naudojimu pagrįstas Sąjungos tranzito procedūras vežant prekes geležinkelių transportu su SMGS važtaraščiais arba CIM važtaraščiais, suteiktuose vadovaujantis Popieriuje surašytų dokumentų naudojimu pagrįstų Sąjungos tranzito procedūrų, taikomų vežant prekes geležinkelių transportu, atlikimo taisyklėmis, patvirtintomis Muitinės departamento prie Lietuvos Respublikos finansų ministerijos generalinio direktoriaus 2016 m. gruodžio 29 d. įsakymu Nr. 1B-1085 „Dėl Popieriuje surašytų dokumentų naudojimu pagrįstų Sąjungos tranzito procedūrų, taikomų vežant prekes geležinkelių transportu, atlikimo taisyklių patvirtinimo“, nurodytos geležinkelio stotys“.

3. Pakeičiu 2.4 papunktį ir jį išdėstau taip:

„2.4. gavus pranešimą apie įvykusį incidentą taikant Sąjungos tranzito procedūrą, muitinis tikrinimas gali būti atliekamas kitose nei šio įsakymo 2.1 ar 2.3 papunkčiais nurodytose su muitine suderintose vietose. Šios vietos muitinio tikrinimo laikotarpiu laikomos muitinei priimtinomis vietomis. Šiuo atveju sutikimą atlikti muitinį tikrinimą duoda muitinės posto, į kurį kreiptasi dėl įvykusio incidento, viršininkas arba jo pavaduotojas, o jų nesant – pamainos viršininkas“.

4. Pakeičiu nurodytu įsakymu patvirtintas Leidimo (sutikimo) pateikti prekes muitinei priimtinoje vietoje suteikimo taisykles:

4.1. Pakeičiu 2 punktą ir jį išdėstau taip:

„2. Taisyklės parengtos vadovaujantis 2013 m. spalio 9 d. Europos Parlamento ir Tarybos reglamento (ES) Nr. 952/2013, kuriuo nustatomas Sąjungos muitinės kodeksas (toliau – Sąjungos muitinės kodeksas), 139 ir 159 straipsniais, 2015 m. liepos 28 d. Komisijos deleguotojo reglamento (ES) 2015/2446, kuriuo Europos Parlamento ir Tarybos reglamentas (ES) Nr. 952/2013 papildomas išsamiomis taisyklėmis, kuriomis patikslinamos kai kurios Sąjungos muitinės kodekso nuostatos (toliau – Sąjungos muitinės kodekso deleguotasis aktas), 115 straipsnio 1 dalimi ir Lietuvos Respublikos muitinės įstatymo 48 straipsnio 1 dalimi.“

4.2. Pakeičiu 4.1 papunktį ir jį išdėstau taip:

„4.1. numatomos priimtinos vietos dokumentų, įrodančių jo teisę naudotis teritorija ir (arba) patalpa, patvirtintas kopijas;“.

4.3. Pakeičiu 4.4 papunktį ir jį išdėstau taip:

„4.4. įrodančius, kad įvykdyti Sąjungos muitinės kodekso deleguotojo akto 115 straipsnio
1 dalyje nustatyti reikalavimai ir Reikalavimai muitinei priimtinoms prekių pateikimo vietoms ir šių vietų turėtojams (1 priedas) arba kad pareiškėjas pasirengęs juos įvykdyti;“.

4.4. Pakeičiu 5 punktą ir jį išdėstau taip:

„5. Prašyme turi būti nurodytas pageidaujamos vietos adresas ir muitinės išduotų (galiojančių) leidimų numeriai ir išdavimo datos (jei tokie leidimai išduoti), kokios prekės bus pateikiamos (prekių pavadinimai (rūšys), Kombinuotosios nomenklatūros kodai (jei yra galimybė nurodyti), kiekis, muitinis statusas ir kt.), kokios rūšies transporto priemonėmis jos bus gabenamos.“

4.5. Pakeičiu 6 punktą ir jį išdėstau taip:

„6. Teritorinei muitinei priėmus prašymą, direktoriaus sudaryta Priimtinos vietos vertinimo komisija (toliau – Komisija) ne vėliau kaip per 30 dienų nuo Prašymo priėmimo dienos patikrina, ar įvykdytos Prašymo pateikimo sąlygos, įvertina pateiktus dokumentus (informaciją) ir įrodymų, kuriuos pareiškėjas pateikė vadovaudamasis Taisyklių 4.4 papunkčiu, priimtinumą. Jei Komisija nustato, kad Prašyme nurodyta informacija neišsami arba trūksta dokumentų, teritorinė muitinė gali prašyti, kad Prašymą pateikęs asmuo per 14 darbo dienų pateiktų papildomus dokumentus (informaciją).“

4.6. Pakeičiu 7 punktą ir jį išdėstau taip:

„7. Įvertinusi dokumentus (informaciją), Komisija pateikia išvadą teritorinės muitinės direktoriui, kuris ne vėliau kaip per 2 darbo dienas priima sprendimą išduoti (neišduoti) Leidimą (sutikimą) pateikti prekes muitinei priimtinoje vietoje (toliau – Leidimas (sutikimas) (2 priedas). Leidimai (sutikimai) pildomi vadovaujantis Leidimo (sutikimo) pateikti prekes muitinei priimtinoje vietoje pildymo paaiškinimais (3 priedas).“

4.7. Pakeičiu 9.2 papunktį ir jį išdėstau taip:

„9.2.	kad neįvykdyti Sąjungos muitinės kodekso deleguotojo akto 115 straipsnio 1 dalyje nustatyti reikalavimai ir (arba) Reikalavimai muitinei priimtinoms prekių pateikimo vietoms ir šių vietų turėtojams arba kad pareiškėjas nepasirengęs jų įvykdyti;“.

4.8. Pakeičiu 13 punktą ir jį išdėstau taip:

„13. Leidimo (sutikimo) galiojimas gali būti:

13.1. sustabdomas teritorinės muitinės iniciatyva, jei asmuo nesilaiko nustatytų įsipareigojimų arba asmens pageidavimu, ne vėliau kaip prieš 30 dienų pateikus prašymą Leidimą (sutikimą) išdavusiai teritorinei muitinei;

13.2. panaikinamas, jei asmuo per nustatytą Leidimo (sutikimo) sustabdymo laiką nepašalina priežasčių, dėl kurių Leidimo (sutikimo) galiojimas buvo sustabdytas, arba asmens pageidavimu.“

4.9. Pakeičiu 15 punktą ir jį išdėstau taip:

„15. Taisyklių 9 ir 13 punktuose nurodyti sprendimai gali būti skundžiami Lietuvos Respublikos muitinės įstatymo nustatyta tvarka.“

4.10. Papildau 1 priedu.

4.11. Papildau 2 priedu.

4.12. Papildau 3 priedu.

5. N u s t a t a u, kad asmenys, kuriems Leidimai (sutikimai) pateikti prekes muitinei priimtinoje vietoje išduoti iki šio įsakymo įsigaliojimo, šio įsakymo 4.3 papunkčio nuostatų reikalavimus turi įvykdyti iki 2021 m. liepos 1 d.

Generalinio direktoriaus pavaduotojas,

atliekantis generalinio direktoriaus funkcijas	Jonas Miškinis

Leidimo (sutikimo) pateikti

prekes muitinei priimtinoje

vietoje suteikimo taisyklių

1 priedas

REIKALAVIMAI MUITINEI PRIIMTINOMS PREKIŲ PATEIKIMO VIETOMS IR ŠIŲ VIETŲ TURĖTOJAMS

1. Muitinei priimtinoje prekių pateikimo vietoje turi būti:

1.1.	prekių muitinio tikrinimo vieta. Jei prekių muitinio tikrinimo vieta ar jos dalis yra atvira, ji turi būti ne mažesnė kaip 80 m2, asfaltuota arba padengta kieta danga, kad išliktų nepakitusi, esant bet kokiomis oro sąlygomis, tinkamai apšviesta;

1.2.	transporto priemonių stovėjimo vieta, prekių iškrovimo ir muitinio tikrinimo patalpos, jei jos reikalingos atsižvelgiant į deklaruojamų prekių nomenklatūrą ir specifiką (patalpų, aikštelių ir kt. poreikį nustato teritorinė muitinė);

1.3.	prekėms tikrinti reikalinga įranga (svarstyklės, iškrovimo rampa arba speciali technika prekėms iškrauti ir pakrauti), atsižvelgiant į deklaruojamų prekių pobūdį;

1.4. sulaikytų prekių trumpalaikio saugojimo vieta. Jeigu priimtinoje prekių pateikimo vietoje veikia muitinės ar laikinojo saugojimo sandėlis ir jame yra nustatyta sulaikytų prekių laikinojo saugojimo vieta, tuomet ši vieta pripažįstama tinkama muitinei priimtinoje prekių pateikimo vietoje sulaikytų prekių trumpalaikiam saugojimui;

1.5.	tinkamai sutvarkyti privažiavimo keliai, atlikti teritorijos žymėjimai.

2. Muitinei priimtinos prekių pateikimo vietos turėtojas turi užtikrinti:

2.1. muitinio tikrinimo vietos, joje paliktų saugoti transporto priemonių ir prekių apsaugą;

2.2. tinkamas sąlygas muitinės pareigūnams atlikti prekių tikrinimą, t. y. aprūpinti reikiama technine įranga, skirti darbuotojus tikrinamų prekių pakrovimo, iškrovimo, pakavimo, svėrimo ir kitiems su prekių tikrinimu susijusiems darbams atlikti, kad prekių tikrinimo metu nebūtų su tikrinimu nesusijusių asmenų, prekių, transporto priemonių ir kitų daiktų;

2.3. kad, nesant galimybės pageidaujamoje prekių pateikimo vietoje patikrinti prekių, muitinei paprašius, prekės bus pristatytos tikrinimui į kitą muitinės nurodytą vietą;

2.4. kad prekių pateikimo vietos infrastruktūra atitiks šio priedo reikalavimus, bus palaikoma gera infrastuktūros būklė, prekių pateikimo vietos švara ir, reikalui esant, bus laiku atnaujinami Taisyklių 4.1, 4.3 ir 4.4 papunkčiuose nurodyti dokumentai;

2.5. kad prekių pateikimo vieta nebus pertvarkoma be muitinės sutikimo;

2.6. saugių ir sveikatai nekenksmingų darbo sąlygų, numatytų Lietuvos Respublikos darbuotojų saugos ir sveikatos įstatyme, sudarymą ir reikiamų saugos priemonių aprūpinimą prekių tikrinimą atliekantiems muitinės pareigūnams;

2.7. patikrinimą atliekančių muitinės pareigūnų instruktavimą dėl saugaus darbo ir muitinės informavimą apie esamus ir galimus saugaus darbo rizikos veiksnius atliekant muitinį tikrinimą;

2.8. muitinės informavimą apie prekių pateikimo vietoje įvykusius incidentus ir nelaimingus atsitikimus, kurių metu nukentėjo muitinės pareigūnai, ir bendradarbiavimą tiriant minėtus įvykius;

2.9. darbuotojo, atsakingo už prekių pateikimo vietą, paskyrimą ir muitinės informavimą apie paskyrimą arba paskyrimo pasikeitimą;

2.10. sąlygas muitinei tikrinti, kaip vykdomi Leidimo (sutikimo) pateikti prekes muitinei priimtinoje vietoje suteikimo taisyklių reikalavimai.

_______________________

Leidimo (sutikimo) pateikti

prekes muitinei priimtinoje

vietoje suteikimo taisyklių

2 priedas

LEIDIMAS (SUTIKIMAS) PATEIKTI PREKES MUITINEI PRIIMTINOJE VIETOJE

1. Leidimo numeris
2. Leidimo (sutikimo) turėtojas	3. Išdavusi įstaiga
4. Muitinei priimtinos prekių pateikimo vietos kodas	5. Muitinei priimtinos prekių pateikimo vietos adresas
6. Šis sprendimas susijęs su prašymu Registracijos numeris (___________) data	7. Pateikimo muitinės įstaiga
8. Pateikiamų prekių aprašymas ir muitinis statusas
9. Papildoma informacija (sąlygos)
10. Rekvizitai ir parašai ________________________ _____________ ______________________ (muitinės pareigūno pareigos) (parašas) (vardas ir pavardė) A.V. ________________ (data)

Leidimo (sutikimo) pateikti

prekes muitinei priimtinoje

vietoje suteikimo taisyklių

3 priedas

LEIDIMO (SUTIKIMO) PATEIKTI PREKES MUITINEI PRIIMTINOJE VIETOJE PILDYMO PAAIŠKINIMAI

1. Leidimas (sutikimas) pateikti prekes muitinei priimtinoje vietoje (toliau – Leidimas (sutikimas) pildomas 1 egzemplioriumi, kuris atiduodamas asmeniui, Leidimo (sutikimo) kopija lieka jį išdavusioje teritorinėje muitinėje. Leidimo (sutikimo) kopijos dešiniajame viršutiniame kampe turi būti įrašas „KOPIJA“.

2. Leidimas (sutikimas) pildomas lietuvių kalba kompiuteriu.

3. Prireikus Leidime (sutikime) nurodoma informacija gali būti papildoma pridedant Leidimo (sutikimo) priedą (pvz., muitinei priimtinos prekių pateikimo vietos schemą).

4. 1 langelyje „Leidimo numeris“ įrašomas leidimo numeris.

5. 2 langelyje „Leidimo (sutikimo) turėtojas“ įrašomi asmens, kuriam išduodamas leidimas tikslus pavadinimas, buveinės adresas, EORI kodas.

6. 3 langelyje „Išdavusi įstaiga“ nurodomas Leidimą (sutikimą) išduodančios teritorinės muitinės pavadinimas ir kodas iš Muitinės įstaigų klasifikatoriaus, patvirtinto Muitinės departamento prie Lietuvos Respublikos finansų ministerijos generalinio direktoriaus 2009 m. birželio 25 d. įsakymu Nr. 1B-351 „Dėl Muitinės įstaigų klasifikatoriaus patvirtinimo“.

7. 4 langelyje „Muitinei priimtinos prekių pateikimo vietos kodas“ įrašomas muitinei priimtinai prekių pateikimo vietai suteikiamas kodas.

8. 5 langelyje „Muitinei priimtinos prekių pateikimo vietos adresas“ nurodomas muitinei priimtinos prekių pateikimo vietos tikslus adresas.

9. 6 langelyje „Šis sprendimas susijęs su prašymu“ įrašomas prašymo, kuriuo remiantis išduodamas Leidimas (sutikimas), numeris ir data.

10. 7 langelyje „Pateikimo muitinės įstaiga“ įrašomas Leidime (sutikime) nurodytą muitinei priimtiną prekių pateikimo vietą prižiūrinčios pateikimo muitinės įstaigos pavadinimas ir kodas iš Muitinės įstaigų klasifikatoriaus.

11. 8 langelyje „Pateikiamų prekių aprašymas ir muitinis statusas“ nurodoma, kokias prekes galima pateikti Leidime (sutikime) nurodytoje muitinei priimtinoje prekių pateikimo vietoje (prekių pavadinimai (rūšys), Kombinuotosios nomenklatūros kodai (jei yra galimybė nurodyti), kiekis (jeigu yra galimybė, nurodyti vienetais, pvz., 2 lengvieji automobiliai), muitinis statusas ir kt.).

12. 9 langelyje „Papildoma informacija (sąlygos)“ nurodoma kada Leidime (sutikime) nurodytoje muitinei priimtinoje prekių pateikimo vietoje prekės gali būti pateikiamos muitinei (pvz., pateikimo muitinės įstaigos darbo laiku), kokie muitinės formalumai gali būti atliekami, kokiomis sąlygomis asmuo gali naudoti prekių pateikimo vietą savo reikmėms, nurodomi Leidimo (sutikimo) priedai (jei yra).

13. 10 langelyje „Rekvizitai ir parašai“ įrašomas Leidimą (sutikimą) išdavusios teritorinės muitinės direktoriaus (pavaduotojo) pareigų pavadinimas, vardas ir pavardė, surašymo data. Leidime (sutikime) pateikti duomenys tvirtinami teritorinės muitinės direktoriaus (pavaduotojo) parašu ir teritorinės muitinės antspaudu.

________________________